ಚೌಡಿಕೆ ಪದಗಳು

ಚೌಡಿಕೆ ಪದ

ಉತ್ತರ ಕರ್ನಾಟಕದ ಯೆಲ್ಲಮ್ಮ ಪಂಥದ ದೇವದಾಸಿ ಸಮುದಾಯದವರು 'ಚೌಡಿಕೆ ಪದಗಳು' ಎಂದು ಕರೆಯಲ್ಪಡುವ ಹಾಡಿನ ಗೀತೆಯಲ್ಲಿರುವ ಪರಂಪರೆಯನ್ನು ಉಳಿಸಿಕೊಂಡು ಬಂದಿದೆ. ಪ್ರತಿಯೊಂದು ಹಾಡಿನಲ್ಲೂ ಬಳಕೆಯಾಗುವ ಏಕತಂತಿ ವಾದ್ಯವಾದ 'ಚೌಡಿಕೆ'ಯಿಂದ 'ಚೌಡಿಕೆ ಪದ' ಎನ್ನುವ ಹೆಸರು ಬಂದಿದೆ. ಚೌಡಿಕೆ ಯೆಲ್ಲಮ್ಮ ದೇವಿಯ ಸಂಕೇತವಾಗಿದೆ. ಈ ಕಲೆಯನ್ನು ದೇವದಾಸಿಯರು ಮತ್ತು ಅವರ ಸಂತತಿಯವರು ಮುಂದುವರಿಸಿದ್ದಾರೆ. ದೇವದಾಸಿ ಪದ್ಧತಿ ಕಾನೂನುಬಾಹಿರವಾಗಿದ್ದರೂ, ಕೆಲವು ಗ್ರಾಮೀಣ ಭಾಗಗಳಲ್ಲಿ ಅದು ಇನ್ನೂ ಅಸ್ತಿತ್ವದಲ್ಲಿದೆ. ಅನೇಕ ಚೌಡಿಕೆಪದ ಗಾಯಕರನ್ನು ಯೆಲ್ಲಮ್ಮನ "ಪತಿಯರು" ಎಂದು ಪರಿಗಣಿಸಲಾಗುತ್ತದೆ ಮತ್ತು ಅವರ ಹಾಡುಗಳು ಹೆಚ್ಚಾಗಿ ಯೆಲ್ಲಮ್ಮನ ಸ್ತುತಿಗೇ ಮೀಸಲಾಗಿರುತ್ತವೆ. ಇತ್ತೀಚಿನ ಕಾಲದಲ್ಲಿ, ಸರ್ಕಾರ ಮತ್ತು ಎನ್‌ಜಿಒಗಳ ನೆರವಿನಿಂದ ಚೌಡಿಕೆ ಪದಗಳು ಹೆರಿಗೆ, ಎಚ್‌ಐವಿ ತಡೆ, ಹೆಣ್ಣು ಮಗು ಕೊಲೆ ಮುಂತಾದ ವಿಷಯಗಳ ಕುರಿತು ಗ್ರಾಮೀಣ ಮಹಿಳೆಯರಿಗೆ ಸಾಮಾಜಿಕ ಸಂದೇಶ ನೀಡುವ ಮಾಧ್ಯಮವಾಗಿಯೂ ಬಳಸಲ್ಪಡುತ್ತಿವೆ. ಆದರೆ, ದೇವದಾಸಿ ಪದ್ಧತಿ ನಿಷೇಧ ಹಾಗೂ ಸಮುದಾಯದ ನಿಯಮಗಳ ಕಾರಣ, ಈ ಕಲೆಯು ವೇಗವಾಗಿ ನಾಶವಾಗುವ ಪರಿಸ್ಥಿತಿಗೆ ಬಂದಿದೆ. ಚೌಡಿಕೆ ಪದಗಳನ್ನು ಸಮುದಾಯದ ಹೊರಗಿನವರು ಕಲಿಯುವುದನ್ನು ನಿರ್ಬಂಧಿಸುವ ನಿಯಮಗಳು ಮತ್ತು ಸಮುದಾಯದೊಳಗೆ ಯೆಲ್ಲಮ್ಮ ಆರಿಸಿರುವ ಕೆಲವರಿಗೇ ಹಾಡುವ ಹಕ್ಕಿರುವುದು ಈ ಕಲೆಯನ್ನು ಇನ್ನಷ್ಟು ಸೀಮಿತಗೊಳಿಸಿದೆ. 

ಚೌಡಿಕೆ ಪಂಥ
ಚೌಡಿಕೆ ಪಂಥವೆಂಬುದು ವಿವಿಧ ಜಾತಿಗಳಿಂದ ಸೇರಿದ ಧಾರ್ಮಿಕ ಭಿಕ್ಷುಕರು ಅಥವಾ ಗಾಯಕರ ಒಂದು ವರ್ಗವೆಂದು ಪರಿಗಣಿಸಲಾಗುತ್ತದೆ. ಮನೆಗಳಲ್ಲಿ  ಮೂಡನಂಬಿಕೆಯಂತಹ ಪ್ರತಿಜ್ಞೆಗಳನ್ನು ಪೂರ್ಣಗೊಳಿಸುವ ಸಲುವಾಗಿ ಮಕ್ಕಳನ್ನು ದೇವರಿಗೆ ಸಮರ್ಪಿಸುವ ಪದ್ಧತಿಯಿಂದ ಈ ಪಂಥಕ್ಕೆ ಸದಸ್ಯರಾಗಿ ಸೇರುತ್ತಾರೆ. ಈ ಪಂಥದಲ್ಲಿರುವ ಹುಡುಗಿಯರು ವಿಶೇಷ ದೀಕ್ಷಾ ವಿಧಿಗೊಳಗಾಗುತ್ತಾರೆ. ನಂತರ ಅವರು ಗುರುಗಳ ಜೊತೆ ಉಳಿದು ಸಂಗೀತ ಮತ್ತು ಚೌಡಿಕೆ ವಾದ್ಯವಾದನ ಕಲಿಯುತ್ತಾರೆ.ಈ ಪಂಥಕ್ಕೆ  ಅದರ ಪ್ರಮುಖ ವಾದ್ಯವಾದ ಚೌಡಿಕೆಯಿಂದಲೇ ಆ ಹೆಸರು ಬಂದಿದೆ.
ಚೌಡಿಕೆ
'ಶಕ್ತಿ' ದೇವಿಯ ಸಂಕೇತವಾಗಿರುವ ಚೌಡಿಕೆ ಒಂದು ಉದ್ದವಾದ ಆಯತಾಕಾರದ ಅಳೆಯುವ ಪಾತ್ರೆಯಂತಿದ್ದು, ಇದನ್ನು ಮರ ಅಥವಾ ಕಂಚಿನಿಂದ ತಯಾರಿಸಲಾಗುತ್ತದೆ. ಪಾತ್ರೆಯ ಒಂದು ಬದಿ ಪ್ರಾಣಿಯ ಚರ್ಮದಿಂದ ಮುಚ್ಚಲ್ಪಟ್ಟಿರುತ್ತದೆ. ಅದರ ಮಧ್ಯದ ರಂಧ್ರದ ಮೂಲಕ ಒಂದು ಸಣ್ಣ ಲೋಹದ ತುಂಡು ಇಡಲಾಗಿರುತ್ತದೆ. ಈ ಪಾತ್ರೆಯನ್ನು ಮೂರು ಅಡಿ ಉದ್ದದ ಬಿದಿರಿನ ಕಂಬದ ಸಹಾಯದಿಂದ ಹಿಡಿದಿರಲಾಗುತ್ತದೆ. ಬಿದಿರಿನ ಕಂಬದ ತುದಿಯಲ್ಲಿ ಕಾರ್ಕ್ ಹೊಂದಿರುತ್ತದೆ. ಬಿದಿರಿನ ಕಂಬ ಮತ್ತು ಚರ್ಮದ ನಡುವೆ ಒಂದು ತಂತಿ ಕಟ್ಟಿರುತ್ತದೆ. ಆ ತಂತಿಯನ್ನು ತಣಿಸಿದಾಗ ಮನಮೋಹಕವಾದ ಸಂಗೀತ ತರಂಗಗಳು ಹೊಮ್ಮುತ್ತವೆ.

ಉಲ್ಲೇಖಗಳು

ವರ್ಗ:ಜಾನಪದ